Қаламқас-теңіз

Қаламқас-теңіз — Қазақстанның теңіздегі мұнай кен орны. Бозащы түбегінен солтүстік-батысқа қарай 150 км жерде орналасқан. 2002 жылы 3 қыркүйекте ашылды.

Кен орнының бастапқы операторы «AgipKCO» компаниясы, кейінірек «Agip» компаниясы кіретін North Caspian Operating Company (NCOC) консорциумы болды.

Қаламқас теңізінің геологиялық қоры 284 млн тонна мұнайды, ал алынатын қоры 50,7 млн тоннаны құрайды.

2019 жылдың қазан айында инвесторлар рентабельділігі төмен болғандықтан Қаламқас-теңіз (NCOC) және Хазар (КМОК) кен орындарын игеруден бас тартып, мемлекет меншігіне қайтарылғаны туралы хабарланған болатын. 2021 жылдың қыркүйегінде Қазақстан Президенті Қасым-Жомарт Тоқаев ресейлік «Лукойл» компаниясымен бірге осы екі кен орнын игерудің басталғанын хабарлады. 2021 жылдың қарашасында «ҚазМұнайГаз» пен «Лукойл» Каспий теңізінің қазақстандық секторындағы «Қаламқас-теңіз» және «Хазар» жобасының қағидаттары туралы келісімге қол қойды.

 Дереккөздер 

Санат:Қазақстан мұнай кен орындары